กวีประชาไท: เสียงสวรรค์ วันที่ 10 กุมภาพันธ์
ทำไม 1 จิตมีสิทธิ์มีเสียง ? พระเจ้าเพียงพระเมตตาจัดหาให้แต่เมื่อมีสิทธิ์เสียงดังแล้วยังไง ใช้อะไรหล่อเลี้ยงสิทธิ์เสียงนั้นกว่าจะมีประชาธิปไตยใครหาญกล้า เอาประชามาเทียบเคียงเสียงสวรรค์วีรชนบนราชดำเนินเผชิญทัณฑ์ กี่คนกันเกี่ยวแขน แล้วแสนล้านจิตใจที่หาญกล้าท้าทรราช ใครประศาสน์ประสิทธิ์ให้ ใครกล้าหาญไยบังอาจผงาดร่างอยู่กลางลาน สร้างตำนานลูกหลานไทยให้จดจำทำเพื่อชาติประกาศตนผจญทุกข์ จึงต้องลุกออกไปร่วมพายจ้ำยุคสมัยไม่ย่ำเท้าก้าวกงกรรม วนเวียนย่ำกล้ำกลืนฝืนทนแล้วแค่เพียงอยากเลือกตั้งยังไงขวาง สิทธิ์เลือกทางกลางใจใครทำแกร่วคนต้องการกติกาใช่หมาแมว ต้องการแก้วมณีงามตามเลือกเองคือสันติที่สุดรุดคูหา ก็แค่กากบาทว่าใครกล้าเก่งแม้นเลือกคนไปผิดลิขิตเอง ไม่กระเตงต่อไป ให้ราคีให้ชาวประชามาร่วมตั้งร่วมบังคับ อำนาจจับนั่งตำแหน่งแห่งราศีใช่นักเลงเบ่งบุญญาบารมี เหมือนโจรจี้จะนั่งเอง เก่งแต่กลวงเคารพรับนับถือคือน้องพี่ ถูกย่ำยีรอนลิดสิทธิ์ที่หวงเสียงของเราเขาปิดกั้นปั่นหลอกลวง เสียงของปวงชนนั้น สวรรค์เอย. 
ทำไม 1 จิตมีสิทธิ์มีเสียง ? พระเจ้าเพียงพระเมตตาจัดหาให้ แต่เมื่อมีสิทธิ์เสียงดังแล้วยังไง ใช้อะไรหล่อเลี้ยงสิทธิ์เสียงนั้น กว่าจะมีประชาธิปไตยใครหาญกล้า เอาประชามาเทียบเคียงเสียงสวรรค์
คนอยากเลือกตั้ง,ธุลีดาวหาง